Lav et referat af nedenstående tekst:

Tekst:
Der er ikke mange timer tilbage af 2011, og begyndelsen af dagen er flot med sol og blå himmel. Men vejret nytårsaften tegner ikke til at give raketter og sole de helt store chancer for at folde sig ud. - I løbet af dagen driver skyerne ind vestfra med regn og slud, og især i den centrale del af landet kommer skyerne til at hænge lavt, siger vagtchef hos DMI Michael Skelbæk. Bornholmerne får det bedste affyringsvejr med rimeligt klart vejr og højtliggende skyer. - Vinden får aftenen til at føles rimelig kold, selv om temperaturer kommer til at ligge mellem en og tre grader, så det er en god idé at tage en frakke på over balkjolen, siger vagtchefen. Først på dagen nytårsdag, mens de fleste danskere sover, bliver det regnvejr, men i løbet af eftermiddagen og aftenen klarer vejret op, når det bliver tid til den obligatoriske gåtur i blæsevejr. Jyderne får solen at se, mens det er skyet i det øvrige land. Dagen er mild for årstiden med otte graders varme. Nytårsaften kan vinden genere og drille, når der skal fyres raketterne af. Så det er om at tænke sig om, bruge beskyttelsesbriller og aldrig gå tilbage til en fuser. /ritzau/

Referat:
Det kan blive svært at se raketterne nytårsaften, for 2011 slutter med lavthængende skyer og blæsevej.